cyanic-selkie/wikianc huggingface dataset:
לאלש
לאלש (בכורדית: لالش, Laliş) הוא כפר קטן הממוקם במחוז שייח'אן שבצפון עיראק. בכפר נמצא מקדש לאלש, המקום המקודש ביותר ליזידים המשמש כמוקד עלייה לרגל. הכפר ממוקם סמוך לעיר שייח'אן.
היסטוריה
בראשית המאה ה-12 התיישב שייח' עדי אבן מסאפר, מייסד הדת היזדית, בלאלש. אבן מסאפר נפטר ב-1162 ונקבר בלאלש.
מקדש לאלש, בתוכו נמצא קברו של אבן מסאפר, הוא מבנה הכולל 48 צלעות המסמלות את קרני השמש, שנחשבת לסמל דתי בדת היזידית. בתוך המקדש קיים מעיין. המקדש הוא המקום הקדוש ביותר ליזידים ומשמש כמוקד בטקסים דתיים רבים. אחד הטקסים החשובים הוא עלייה לרגל למקום הקבר, אותו מצופה מהיזידים להשלים לפחות פעם אחת במהלך חייהם.
החל מאוגוסט 2014 נמלטו ללאלש יזידים רבים מהרי סינג'אר (המקום השני בחשיבותו הדתית ליזידים), לאחר שארגון המדינה האסלאמית הטיל מצור על האזור.
מיינהרד פון לאוכרט
מיינהרד פון לאוכרט (בגרמנית: Meinrad von Lauchert; 29 באוגוסט 1905 – 4 בדצמבר 1987) היה מפקד בוורמאכט, שפיקד על כוחות במלחמת העולם השנייה.
מלחמת העולם השנייה
עם פרוץ המלחמה היה פון לאוכרט מפקד מחלקה, ולחם עמה במהלך הפלישה לפולין והמערכה על צרפת. במהלך מבצע ברברוסה הוא היה בדרגת מיור ופיקד על גדוד 1 ברגימנט הפאנצר ה-35, וב-8 בספטמבר אותה שנה קיבל על פעולותיו את עיטור צלב האבירים של צלב הברזל. ב-5 בספטמבר 1943 הוא קיבל על פעולותיו את עיטור הצלב הגרמני בזהב, ובשנת 1944 מונה למפקד רגימנט הפאנצר ה-15 והועלה לדרגת אוברסט. ב-15 בפברואר אותה שנה הוא קיבל תוספת עלי אלון לעיטור צלב האבירים של צלב הברזל, וב-1 בדצמבר אותה שנה הוא מונה למפקד דיוויזיית הפאנצר ה-2. הדיוויזיה בפיקודו לחמה בקרב על הבליטה כחלק מקורפוס הפאנצר ה-47 במסגרת ארמיית הפאנצר החמישית, והייתה מעורבת במצור על בסטון. לאחר מכן הוא לחם עם הדיוויזיה במהלך הקרבות בגרמניה עד ה-20 במרץ 1945, ובסוף המלחמה הוא נפל בשבי הצבא הצרפתי.
לאחר המלחמה
פון לאוכרט שוחרר מהשבי בשנת 1948. לאחר שחרורו הוא עבד כיועץ לסרטים הוליוודיים, ביניהם "הקרב האחרון", וב-4 בדצמבר 1987 הוא מת בשטוטגרט.
מרקולף נימץ
'''מרקולף ה. נימְץ (בגרמנית: Markolf H. Niemz''', נולד ב-1964) הוא ביופיזיקאי גרמני.
ביוגרפיה
נימץ למד פיזיקה באוניברסיטת היידלברג ולאחר מכן ביו-הנדסה באוניברסיטת קליפורניה בסן-דייגו. האו סיים דוקטורט עם עבודה על השמדת רקמות בעייתיות בעזרת לייזר. הוא היה ראש המחלקה לספקטרוסקופיה אופטית במכון פראונהופר לטכניקות מדידה פיזיקליות (IPM) בפרייבורג משנת 1999.
הוא מונה למהנדס הראשי לביו-רפואה באוניברסיטת היידלברג, וקיבל מינוי כפרופסור בשנת 2000 בפקולטה לרפואה במנהיים. נימץ מנהל מאז את המעבדות להנדסה ביו-רפואית במנהיים (MABEL), השייכות בשיתוף לאוניברסיטאות היידלברג ומנהיים.
בנוסף למחקרים השגרתיים החל נימץ מגלה עניין וחוקר את תחום התופעות העל-טבעיות הנצפות בעת מוות קליני.
הסכסוך על חבל קשמיר
הסכסוך על חבל קשמיר הוא סכסוך טריטוריאלי מתמשך בין מעצמות תת-היבשת ההודית: הרפובליקה של הודו והרפובליקה האסלאמית של פקיסטן, הנתמכת בידי סין, על השליטה בחבל קשמיר. סכסוך זה, אשר החל עם חלוקת הודו, הוא קריטי לשתי המדינות עקב חשיבותו של האזור שממנו זורם נהר האינדוס והוא משמש כדלת למרכזי האוכלוסין של צפון הודו בפנג'אב ודלהי.
עד כה ידע הסכסוך את המאבקים הבאים: מלחמת הודו–פקיסטן הראשונה, מלחמת הודו–פקיסטן השנייה, מלחמת הודו–פקיסטן השלישית (חלק ממלחמת העצמאות של בנגלדש), מלחמת קרגיל, התכתשות 2002–2003, סכסוך סיאצ'ן, התכתשות 2008 ועוד.
רקע
תת-היבשת ההודית הייתה למשך כמעט 100 שנה מאורגנת כמדינה אחת תחת שלטון האימפריה הבריטית ונודעה בתור הראג' הבריטי. תנועת העצמאות ההודית אשר גברה עם הזמן תחת הקונגרס הלאומי ההודי אשר הונהג בידי ג'ווהרלל נהרו ומוהנדס קרמצ'נד גנדי הביאה להתנגדות ממושכת לשלטון הבריטי. לאחר מלחמת העולם השנייה היה ברור כי בריטניה לא תוכל להחזיק בהודו לעוד זמן רב ועל כן החלו תוכניות להקמת הודו העצמאית.
חלוקת הודו
עקב העובדה שהמלחמה הקרה רק החלה, הבריטים פעלו להשאיר את הודו החופשית מדינה אחת למען תהיה בעלת ברית חזקה של הגוש המערבי. נגד פעולות הבריטים להפוך את הודו העצמאית למדינה מאוחדת, עמדה הליגה המוסלמית תחת מוחמד עלי ג'ינה, אשר טען כי אם תישאר הודו מאוחדת, הרוב ההינדואי בתוכה ישאיר בצילו את המיעוט המוסלמי ועל כן דרש כי הודו תתחלק לשתי מדינות: מדינה בעלת רוב הינדי ומדינה בעלת רוב מוסלמי. לאחר לחץ ממושך מצד הליגה המוסלמית, הרעיון של הודו מאוחדת לא היה יכול להישאר, ועל כן החלה תוכנית חלוקת הודו.
הודו הבריטית הייתה מחולקת לשטחים אשר היו לשליטה ישירה של הסמכות הבריטית, ומדינות נסיכויות אשר היו נאמנות לשלטון הבריטי. השטחים אשר ניתנו ישירות לשלטון בריטי והיו מעורבים בדתות שבהם היו בנגל וחבל פנג'אב. שני אזורים אלו התחלקו בין המדינה ההינדית והמדינה המוסלמית, דבר אשר יצר משבר פליטים כאשר מיליונים בני דת אחת נמצאו בצד הגבול של המדינה בת הדת השנייה. למדינות הנסיכויות לעומתן ניתנו האפשרויות הבאות:
היו שתי מדינות אשר הביעו את רצונן לעצמאות, הראשונה הייתה מדינת היידראבאד, אשר הייתה נסיכות בת רוב הינדי אשר נשלטה בידי השליט המוסלמי אוסמאן עלי ח'אן (דאז האדם העשיר ביותר בעולם). מדינת היידראבאד נפלה למבצע כיבוש בן 5 ימים אשר בוצע בידי צבא הודו בקיץ 1948, לאחריו היא סופחה לתוך המדינה ההינדית (הודו) בעוד שליטה אוסמאן נותר שליט סמלי על היידראבאד, דאז אחת מן המדינות והטריטוריות של הודו.
קשמיר וחשיבותה
קשמיר ממוקמת על מדרגה גאוגרפית גבוהה ומחוברת אל הרי ההימלאיה מצפון. עקב גובהה קשמיר היא המקור אל נהר האינדוס, הנהר הזורם דרך כל פקיסטן (המדינה המוסלמית) והוא מקור החיים המרכזי שלה. אך מעבר לאינדוס קשמיר היא גם המקור של נהר ג'אלום, נהר צ'נאב ועוד, משמע ששלושה מהנהרות החשובים ביותר של פקיסטן, מקורות החיים של אוכלוסייתה האדירה מקורם בקשמיר עצמה.
בשביל הודו, קשמיר ממוקמת מצפון למרכזי האוכלוסין שלה, בהם הערים דלהי, צ'אנדיגאר, לודהיאנה ויתרה על כן גם את פתח נהר הגנגס הכביר. עקב חשיבות זאת בשביל שתי המדינות, קשמיר לא הייתה יכולה להפוך למדינה עצמאית והחל במהרה מאבק בין שתי המדינות החדשות על חבל הארץ.
מלחמת הודו-פקיסטן I
באמצע נובמבר, לאחר התנגשויות ממושכות על גבולות אזאד קשמיר יצא הצבא הפקיסטני בפעולה מרכזית מצפון במסגרתה כבש את השטחים ההרריים של צפון-מערב קשמיר וייצב את השטחים שלימים יוודעו כגילגיט-בלטיסטן. מנקודה זאת החל קו האש להתייצב עם הגעתם של עוד ועוד כוחות הודים אל תוך המערכה.
הפעולה המשמעותית הבאה נראתה רק במאי 1948 לאחר החורף הקשה בהרים הגבוהים כאשר הכוחות הפקיסטנים ביצעו פלישה מרכזית אחרונה במסגרתה נעצרו בקרחון סיאצ'ן. ביולי אותה השנה הכוחות הפקיסטנים ניסו לפלוש לתוך מרכז קשמיר אך נהדפו בידי הכוחות ההודים. בנובמבר השנה יצאה מתקפת נגד הודית אשר פגעה קשות בקו האש הפקיסטני.
בתחילת ינואר 1949 הכריזה הממשלה הפקיסטנית על סיפוח השטחים הכבושים, בעיקר במערב וצפון קשמיר ומבחינה מעשית המלחמה הראשונה, אשר גבתה את חייהם של יותר מ-1,104 חיילים הודים ויותר מ-6,000 חיילים פקיסטנים. פקיסטן נוסף על כך, ראתה פעולת כוחות רחבה של מיליציות מהאזורים השבטיים המנוהלים פדרלית אשר פעלו למען סיפוח השטחים לתוך המדינה המוסלמית.
התערבות סינית
הרפובליקה העממית של סין תחת מאו דזה-דונג הייתה מסוכסכת עם הודו על מספר נושאים, דוגמת העובדה שלאחר שמדינת טיבט סופחה לידי סין, הדלאי לאמה טנזין גיאטסו ברח לגלות בהודו, דבר אשר עורר את חמתם של רבים בתוך המפלגה הקומוניסטית של סין משום שפגע בדמותם בפני העם הטיבטי. בימיה של שושלת צ'ינג שלטה האימפריה הסינית על שטחים מתוך חבל קשמיר, בהם אקסאי צ'ין.
בשנת 1962 היריבות בין המדינות התדרדרה אל מלחמת הודו–סין. הכוחות הסינים הוכיחו את עליונותם הצבאית תוך זמן קצר ולאחר כניעת הודו הם לקחו שליטה על אקסאי צ'ין והטילו טענה לשליטה על ארונאצ'ל פרדש (אשר היא עד היום טוענת לשליטה עליו אך למעשה הוא ניתן לידי הסמכות וההשפעה של הודו). במסגרת יחסי סין–פקיסטן מצאו השתיים נושאים משותפים וכמו כן גם יריבה משותפת, הלא היא הודו ועל כן החלו המדינות לאחד כוחות בסחר, כלכלה, פיתוח, נשק ועוד.
מלחמת הודו-פקיסטן III
בנגלדש, או פקיסטן המזרחית הייתה מובלעת של פקיסטן בחבל בנגל. עקב ההבדל האדיר בין התרבות הבנגלית ושאר פקיסטן דרשו הבנגלים עצמאות והחלה תנועה עולה של דורשי עצמאות, במיוחד בקרב המשכילים אשר הונהגו בידי מוג'יבור רחמן. נגד פעולת העצמאות החלו הרשויות הפקיסטניות להוציא לפועל את רצח העם הבנגלי, במסגרתו נרדפו תומכי העצמאות ורוב המשכילים באומה. הבנגלים דאז הכריזו עצמאות והפעם הייתה זאת הודו שאיחדה כוחות עם המורדים לעצמאות בנגל אשר השתמשה בתסיסה הפנימית של פקיסטן לפלישה אל האחרונה.
כוחות הודים פלשו אל מזרח פקיסטן הבנגלית ב-3 בדצמבר 1971 ובכך החלו את מלחמת הודו-פקיסטן השלישית. רוב המלחמה התמקדה בבנגל, אשר נכבשה בידי ההודים ותומכי העצמאות בתוך 13 ימים ובכך הפכה את בנגלדש למדינה עצמאית אך בגזרה הקשמירית הפקיסטנים ניסו בתחילת המלחמה לחתוך את קו ההגנה שקישר בין הודו לקשמיר. פעולה זאת נפגשה בכוחות הודים מוכנים בגבול אשר דחקו את הפקיסטנים חזרה אל קו הגבול המוסדר.
קו השליטה
בשנת 1972 הוסדר בין הודו, סין ופקיסטן קו השליטה (LoC) אשר הסדיר את גבולות השטחים אשר מוכרים בין המדינות, לבין האזורים המסוכסים, הלא מוכרים והנשלטים צבאית. קו הגבול עבר על דרום שינג'יאנג בסין וחצה את הודו ופקיסטן בין הגבולות המוכרים והמסוכסכים.
מלחמת הודו-פקיסטן IV
במהלך שנת 1987 ושנת 1990 התרחשו שתי התכתשויות מרכזיות על אורכי הגבול. בשנת 1999 החלה מלחמת הודו-פקיסטן הרביעית אשר נודעה כמלחמת קרגיל. במסגרתה כוחות פקיסטנים אשר אימנו חיילי מוג'אהדין כבשו בחשאי את הקרחונים קרחון סיצ'אן ודאז פנו לכבוש את העיר קרגיל, במרכזו של חבל קשמיר. המומנטום הפקיסטני עם הזמן נעצר כאשר אלו נפגשו בכוחות תגבורת הודים רבים וחזקים יותר ויותר.
בנקודה מסוימת לחץ בין-לאומי החל להשפיע על קבלת ההחלטות בפקיסטן ולבסוף בסוף יולי אותה השנה היה על הכוחות הפקיסטנים לשוב לקו האש שקדם למלחמה. המלחמה גבתה את חיי לפחות 1,000 חיילים וכמו מלחמת הודו-פקיסטן השנייה, לא נעשתה כל התקדמות בקו האש. הגנרל הפקיסטני הראשי במלחמה, פרבז מושארף עלה לכוח בהפיכה צבאית והפך לנשיא פקיסטן בסוף אותה השנה.
מאז המלחמה האחרונה התרחשו לתוך שנות ה-2000 מספר רב של התכתשויות גבול אך אף אחת מהן לא הסלימה למלחמה בעוד ההתכתשות המרכזית האחרונה התקיימה בשנת 2008. הפעולה הגדולה האחרונה התרחשה בין פברואר לאפריל 2019 והיא הוצתה בידי פעולת טרור, דבר אשר הופך שכיח יותר ויותר לאורך המאבק.
תנועת עצמאות קשמיר
הסכסוך ממשיך לימינו בעוד רוב תושבי קשמיר טוענים כי ברצונם לעצמאות, אך עקב חשיבותו הגאוגרפית של האזור אף אחת מן המעצמות לא נראית כי עומדת להתפשר על השליטה עליו.
התנועה לשחרור ג'אמו וקשמיר (JKLF) אשר נוסדה בידי עמנואלה חאן ומאקבול באט' פועלת גם בשטחים הנשלטים בידי הודו כמו גם השטחים הנשלטים בידי פקיסטן והיא טוענת להבאת רעיון מדינה עצמאית וריבונית לסדר היום בחבל קשמיר. במקור הייתה זאת תנועה מיליטנטית אך למען השגת הוקרה בין-לאומית הארגון הפך לדיפלומטי יתר על צבאי.
אף על פי שכלל פועליה מוסלמים, לתנועה לעצמאות קשמיר חזון למדינה חילונית אשר תשמור על יחסיה גם עם הודו וגם עם פקיסטן בשביל לספק את דרישותיהן וצורכיהן של שתי המעצמות. על אף שקיבלו נשק ואימונים מהצבא הפקיסטני, התנועה טוענת כי המדיניות הפקיסטנית היא של שלטון כיבוש צבאי אנטי-דמוקרטי.
צרת השחר
צֶרֶת הַשַּׁחַר, היא עיר מקראית אשר מיקומה בעבר הירדן המזרחי, העיר היא חלק מנחלת שבט ראובן. שמה מופיע פעם אחת במקרא ב. הכתוב מציין את מקומה ב"הַר הָעֵמֶק".
זיהוי המקום
המקום בו נמצאת צרת השחר, בהר העמק מופיע אף הוא פעם אחת במקרא. בתיאור נחלת שבט גד משמש העמק לזיהוי המקום בבקעת הירדן המזרחית. לכן יש הסוברים כי "הר העמק" הוא אחד מההרים הנמצאים מעל בקעת הירדן.
גרשון גליל מזהה את צרת השחר לפי רשימת ערי ראובן, בח'רבת אל מחת, מערבית לעיר חשבון. במקום נמצאו חרסים מתקופת הברונזה המאוחרת בארץ ישראל.
יחזקאל קויפמן, מזהה את המקום בהר מכור, בו היה ממוקם מבצר מכור מימי החשמונאים. בקרבת מקום נמצא הר הגעש חמת אז-זארה ומעיינות החמים אז-זארה, היא קַלִירוהֵי מימי החשמונאים.
פירוש השם
ברשימת היחס של יהודה ב מופיע השם "צֶרֶת" כצאצא של חלאה אשת אשחור. פירוש השם אינו ברור אך יש שקשרו אותו למשפחה מהמקום 'צרת השחר'. לפי זיהוי זה צֶרֶת הוא שיבוש השם אשחור. ייתכן ששמה של משפחה זו מתכוון לנדידה של משפחות משבט יהודה לאזור עבר הירדן המזרחי, אך זוהי השערה בלבד.
אתלטיקה באולימפיאדת בייג'ינג (2008)
אולימפיאדת בייג'ינג (2008) נערכה בבייג'ינג, סין. תחרויות האתלטיקה נערכו בין 15 באוגוסט ל-23 באוגוסט 2008. נערכו 47 תחרויות באתלטיקה במשחקים אלו (23 לנשים ו-24 לגברים), בהשתתפות 2,056 אתלטים (974 נשים ו-1,082 גברים) מ-200 מדינות.
אירועים בולטים
ארצות הברית זכתה שוב במקום הראשון עם 7 מדליות זהב ו-23 מדליות בסך הכול. שנייה סיימה רוסיה עם 6 מדליות זהב ו-18 מדליות בסך הכול, שלישית סיימה קניה  עם 6 מדליות זהב ו-14 מדליות בסך הכול ורביעית סיימה ג'מייקה  עם 5 מדליות זהב ו-10 מדליות בסך הכול.
שיאי עולם
חמישה שיאי עולם נקבעו במשחקים, 2 לנשים ו-3 לגברים. בשלושת שיאי העולם לגברים היה שותף יוסיין בולט, בריצת 100 מטר, בריצת 200 מטר ובריצת שליחים 4x100 מטר. שני שיא העולם לנשים נקבעו עלי ידי אתלטיות רוסיות, ילנה איסינבייבה בקפיצה במוט ועל ידי גולנרה סמיטובה-גלקינה  בריצת 3000 מטר מכשולים, שנערכה לראשונה במשחקים האולימפיים.
דוב אריה ריטר
הרב ד"ר דוב אריה (ברנהרד לבל) ריטר (ריטטער; Ritter; ה'תרט"ו – כ"ו בכסלו ה'תרצ"ו, דצמבר 1935) היה רבה של רוטרדם, חוקר תורני, ומנהיג יהודי-אורתודוקסי בהולנד. בלט בעמדותיו העקרוניות ובמאבקים הדתיים הפנים-אורתודוקסיים שניהל בהולנד ומחוצה לה, ואף עזב את משרת הרבנות כמחאה על נישואי התערובת הגואים בהולנד בימיו. נודע גם בזכות היותו בין הראשונים שזיהו את זיופו של הירושלמי על סדר קדשים ולחמו בפומבי בתלמוד הירושלמי המזויף.
ביוגרפיה
נולד בריינסדורף שבשלזיה (כיום בפולין), לזאב ולבלומה. בגיל שנתיים עקרו הוריו לקמפן בכדי לתת לבנם חינוך תורני איכותי יותר. התייתם מאמו בגיל ארבע.
הוסמך לרבנות על ידי רבי יצחק אלחנן ספקטור ועל ידי רבי שמשון אורנשטיין מקאליש, על אף שלמד בבית המדרש לרבנים בברסלאו אצל זכריה פרנקל. מלימודיו בברסלאו הכיר אותו צבי היינריך גרץ שאף המליץ עליו בשנת 1880 לרבנות הנאו כ"תלמודי מצוין", אך שאינו "אדוק מדי" ושלא אימץ לחלוטין את שיטת הרב הירש. את עבודת הדוקטורט שלו עשה בשנת ה'תרל"ט בנושא "פילון וההלכה, תוך התייחסות ליוספוס". במאמרו זה הוא הוכיח נאמנות למסורת חז"ל כאשר בכל מקום בו סטה פילון מפירושי חז"ל הוכיח ריטר את טעותו. ריטר למד אצל פרנקל תלמוד ירושלמי. הוא העריך את פרנקל, ואמר עליו שלמרות גישתו האידאולוגית הפשרנית עדיין הוא שומר תורה ומצוות באופן מלא; זאת בניגוד ליחסו של רבי שמשון רפאל הירש – עמו קשר ריטר קשרים בתקופה זו – שמתח ביקורת קשה על פרנקל.
ברבנות
בשנת ה'תרל"ט (1879) מונה לרב בפרנצלאו הסמוכה לברלין שם התיידד עם יוליוס פרויס שמאוחר יותר גם מסר לריטר את ספרו "הרפואה התנ"כית והתלמודית" להגהה.
בכסלו ה'תרנ"ד התקבל גם כממלא מקומו של רבה של האג שנפטר, אך עקב סירובו של ועד הקהילה בהאג לקבל את דרישותיו בענייני שחיטה, התפטר מתפקידו כבר באביב של אותה השנה.
פיטוריו מהרבנות
בשנת ה'תרפ"ח התפרסמו בעיתונות היהודית נתונים סטטיסטיים על נישואי תערובת שהגיעו בקהילה היהודית ברוטרדם עד ל-75%. הרב ריטר כינס אספת רבנים בהולנד ובה תוקנו ארבע תקנות שנועדו למנוע נישואי תערובת:
הרב ריטר דרש מוועד הקהילה ברוטרדם לקבל את התקנות המוצעות כתנאי לחברות בקהילה, תוך הודעה שיתפטר מתפקידו אם דרישתו לא תתקבל. יחסים לא תקינים עם יו"ר הוועד הובילו לכך שראשי הקהילה פרסמו את דרישתו בעיתונים הולנדיים תוך מתיחת ביקורת עליו. וועדי הקהילה של רוטרדם והאג לא ראו תועלת בתקנות אלו בנימוק שרובם של הנשואים לגויות אינם מבקרים כלל בבתי הכנסת, ולאחר כמה ימים השיב ועד הקהילה ברוטרדם לרב ריטר פה אחד, כי ניתנת לו ארכה בת שלושה חדשים למשוך את האולטימטום שהציב, או להתפטר מרבנות הקהילה. מחאות מצד רבנים בקהילה לא הועילו, והרב ריטר התפטר מתפקידו לאחר למעלה מ-40 שנות רבנות. הוא סירב להשתתף במסיבת פרידה שארגנה לכבודו הקהילה, ובמכתב פרידה סיכם את שנות רבנותו כך:.
פעילות ציבורית
הרב ריטר עסק רבות בפעילות ציבורית. שימש כחבר הנהלה ב"אגודת מונטיפיורי" (הוקמה בוועידת קטוביץ, 1884, לשמש כגוף עליון לאגודות חובבי ציון) שתמכה במהגרים ממזרח אירופה לארצות הברית. בשנת ה'תרע"ב טבעה ספינה מול חופי רוטרדם כשהיא עמוסה במהגרים שהייתה בדרכה לארצות הברית, והרב ריטר יצא אל החוף וצילם את גוויות הנספים על מנת להציל את נשותיהם מעגינות. שימש גם כנשיא הכבוד של אליאנס בסניף רוטרדם.
שנותיו האחרונות
הרב ריטר עבר להתגורר באנטוורפן, שם היה לנשיא הכבוד של ישיבת עץ חיים (בלגיה) (מיסודו של נתן בירנבוים), ובה נפטר ערירי בכ"ו בכסלו ה'תרצ"ו, ונקבר בבית הקברות של הקהילה החרדית מחזיקי הדת ב"פיטה".
על מצבתו נכתב: .
ספרייתו הושארה בידי הקהילה היהודית ברוטרדם שהעבירה אותו לספרייה שבבית הכנסת ישורון בירושלים. ספרים אלו היוו את רוב ספרי הספרייה בשנת 1944 (חמש שנים להיווסדה), שבאותו הזמן מנו כ-3,600 ספרים.
עמדותיו
למרות היותו בעל השכלה כללית ורב בקהילה בעלת אורח חיים מודרני, לחם הרב ריטר בתנועה הציונית ובתנועת המזרחי, לעומת זאת השתתף בכנסייה הגדולה הראשונה של אגודת ישראל בווינה באלול ה'תרפ"ג, במהלכה נפגש עם רבי אברהם מרדכי אלתר מגור וקשר עמו קשרי מכתבים. התנגד גם למתן זכות בחירה לנשים להנהלת הקהילות היהודיות, בניגוד לדעתו של רבי דוד צבי הופמן שהתיר זאת.
הוא נמנה בין המתנגדים להיתר מכירה (המאפשר התרת איסורי שמיטה באמצעות מכירת הקרקע לגוי) והצטרף לכרוז שיזם רבי נחום וידנפלד בשנת ה'תר"ע שלא להזדקק להיתר. בעניין זה התכתב עם רבי אברהם יצחק הכהן קוק שנמנה עם התומכים בהיתר-מכירה.
לחם גם בנוהג שריפת גופות שהחל להתפשט בימיו בגרמניה, כנגד זה הוציא לאור חוברת הסברה.
פרשת הירושלמי המזויף
בתחילת שנת ה'תרס"ז, יצא לאור הכרך הראשון של התלמוד ירושלמי לסדר קדשים, בהסכמתם של כמה מחשובי הרבנים באירופה. המוציא לאור, שהזדהה בשם שלמה יהודה אלגאזי - פרידלנדר, טען כי הוא מצא כתב יד עתיק, אך הרב ריטר חשד בזיוף וניהל מאבק נגד החיבור, בסדרת מאמרים שפרסם בשבועון דער איזראעליט בקיץ תרס"ז, תחת הכותרת: "זיוף מדעי?", טען ריטר לזיופו של הירושלמי. ריטר גם פקפק בזהות המחבר, וכבר במאמרו הראשון הצביע על הסתירה שבזהותו של המו"ל שלמה פרידלנדר, שכמוציא לאור של הירושלמי הוא הצהיר על עצמו כספרדי במוצאו, בעוד בקובץ "תל תלפיות" משנת תר"ס, הזכיר העורך הרב דוד צבי קצבורג את שמו כיליד רוסיה.
הרב ריטר לא הסתפק בפרסום סדרת המאמרים בהם הוא מוכיח את הזיוף בכמה עיתונים, אלא שיגר גם מכתבים לרבנים רבים להזהירם, ולבקשם שיצטרפו למאבקו.
המו"ל שטען לאמיתות כתב היד וחשש מפני חשיפת התרמית, השיב לו באותה המטבע במכתבים ובהשמצות בעיתונות. במכתבו לרבי מאיר דן פלוצקי שהיה מעורב בפרשה הוא מציין את תביעתו שריטר ישלם לו 1,200 רובל כפיצוי על הנזקים שנגרמו לו עקב המאבק שניהל נגדו הרב ריטר.
בשיא הפרשה אף כוונה נגדו הדפסתה של חוברת פולמוס בשם "ענה כסיל (או על שלשה פושעי ישראל)".
וודסטוק (ניו יורק)
וודסטוק (באנגלית: Woodstock) היא עיירה בהרי קטסקיל שבאפסטייט ניו יורק, מדינת ניו יורק, ארצות הברית. העיירה נודעה בסצנת האמנות והמוזיקה שהתפתחה בה וגם בשם פסטיבל וודסטוק, שלא התקיים בה למעשה, אך תוכנן להתקיים בה. האווירה הכפרית של העיירה והנגישות הקלה ממנה לעיר ניו יורק, הפכו אותה לאזור מועדף על אמנים ומוזיקאים שנים רבות לפני "פסטיבל וודסטוק".
היסטוריה
יישוב לא ילידי ראשון הוקם במקום ב-1787.
כבר במאה ה-19 נמשכו אמנים לאזור ומספר ציירים מאסכולת נהר הדסון התיישבו בה. וושינגטון אירווינג מיקם את עלילת סיפורו הנודע "ריפ ואן וינקל" באזור. בשנת 1902 הוקמה בעיירה מושבת אמני תנועת האמנויות והאומנויות בשם Byrdcliffe Colony. בשנת 1906 הוקם בעיירה בית ספר קיץ לציורי חוץ של בית הספר הניו יורקי לאמנות, Art Students League of New York. בית הספר קיים קורסים במקום מ-1906 ועד 1922 ושוב מ-1947 ועד 1979. ב-1916 הקים הרווי וייט (Hervey White) אולם קונצרטים מעץ בלב היער בשם Maverick Concert Hall. במקום התקיים פסטיבל מוזיקה קאמרית והוא משך לאזור מלחינים כג'ון קייג'.
בשנת 1964 רכשו האמרגן אלברט גרוסמן ורעייתו בית במקום. זמן קצר לאחר מכן רכשו גם שרה ובוב דילן בית במקום. ב-1966 הצטרפו לדילן חברי להקתו, רובי רוברטסון ולבון הלם, ששכרו בתים בוודסטוק ושלושת חברי הלהקה הנוספים, ששכרו את ה-Big Pink, בית כפרי גדול מחוץ לגבולות העיירה, בו הקליטו יחד עם דילן את The Basement Tapes ויצרו את Music from Big Pink. בעקבותיהם הגיעו לעיירה והתיישבו בה אמנים כג'וני קאש, ואן מוריסון, פול באטרפילד, דונלד פייגן, ג'ימי הנדריקס ועוד. עקב היותה מקום תוסס ופורה מבחינה מוזיקלית, התכוונו ב-1969 להקים במקום אולפן הקלטות לאמנים ובבעלות האמנים. על מנת לגייס כסף להקמת המיזם הוחלט לקיים את פסטיבל וודסטוק והוקמה חברה בשם Woodstock Ventures. אולם, כיוון שרוב תושבי העיירה התנגדו ל"פסטיבל היפי" בשטחם, נאלצו מארגני המופע לקיימו 67 ק"מ משם, בחווה של מקס יסגר, סמוך לעיירה בית-אל.
בשנות השבעים ושמונים פרחה בוודסטוק סצנת ג'אז ובעיירה התיישבו אמני ג'אז כצ'ארלס מינגוס, קרלה בליי, ג'ק דז'ונט, פט מתיני ועוד. בשנת 1981 אירחה העיירה את "פסטיבל הג'אז של וודסטוק".
בשנת 2000 ייסד לבון הלם בחוותו בוודסטוק ("The Barn"; "האסם") אולם מופעים וחברת תקליטים וגיבש שם סדרת מופעים בשם "The Midnight Ramble" בהשתתפות נגנים אורחים, שנמשכה לכל אורך העשור הראשון של המאה ה-21.
בעיירה נמצא גם בית קברות ייעודי לאמנים.
שמואל רוזנר
שמואל רוזנר (נולד ב-22 באפריל 1968) הוא עיתונאי, חוקר, עמית בכיר במכון למדיניות העם היהודי, עורך ספרי העיון בהוצאת כנרת זמורה-ביתן דביר, ובעל טור בעיתונים "הניו יורק טיימס", "ג'ואיש ג'ורנל" ו"מעריב".
ביוגרפיה
רוזנר היה עורך ועיתונאי בגלי צה"ל, ב"העיר" וב"חדשות". בין השאר היה ראש מערכת החדשות של "הארץ" ושליח העיתון בארצות הברית. לאחר שובו מוושינגטון בשנת 2008 הצטרף רוזנר למכון למדיניות העם היהודי, והתמנה לעורך ספרי העיון בהוצאת כנרת־זמורה־דביר. במקביל, המשיך בעבודתו העיתונאית, בתחילה ב"ג'רוזלם פוסט" ובמגזינים אמריקאים בולטים, בהם "סלייט", "ניו ריפבליק", "קומנטרי", "Jewish Review of Books", "ג'ואיש כרוניקל" וכיום במהדורה הבינלאומית של ה"ניו יורק טיימס", ב"ג'ואיש ג'ורנל", שבו הוא משמש כעורך הפוליטי הבכיר, וב"מעריב". כיום הוא מפרסם מאמרי דעה ב"מעריב השבוע" וטורים ב"מעריב סופהשבוע" ועורך אתר המדד ב"כאן חדשות".
רוזנר מגיש את הפודקאסט הקיפוד והשועל.
הוא מתגורר בתל אביב עם רעייתו, הסופרת והעורכת אורנה לנדאו, וארבעת ילדיהם. אחיו הם ישראל רוזנר - עיתונאי וכתב טלוויזיה ישראלי ודני רוזנר, לשעבר ראש מינהל חברה ונוער במשרד החינוך.
לקריאה נוספת
ביקורת על ספריו:
מוחמד אחתארין
מוחמד אמין אחתארין (Mohamed Amine Ihattaren; נולד ב-12 בפברואר 2002) הוא כדורגלן הולנדי, המשחק בעמדת הקשר באייאקס בהשאלה מיובנטוס.
קריירה
אחתארין נולד באוטרכט. ב-2010 הצטרף למועדון הנוער של פ.ס.וו. איינדהובן. בעונת 2017/2018 זכה עם הקבוצה עד גיל 19 באליפות ליגת הנוער ובעונת 2018/2019 סיים עימה במקום השני. את הבכורה שלו בקבוצה הבוגרת ערך בינואר 2019 במשחק נגד חרונינגן במסגרת ליגת העל ההולנדית. הוא שותף ב-12 משחקים בעונה זו. בעונת 2019/2020 שיחק ב-22 משחקי ליגה וכבש שלוש פעמים. הוא שיחק בשני משחקי גביע וכבש שער ניצחון בהארכה בסיבוב השני מול GVVV. כמו כן שותף בתשעה משחקים במסגרת הליגה האירופית בהם כבש שלושה שערים.
אחתארין היה חבר בנבחרת הולנד שזכתה ב-2018 באליפות אירופה בכדורגל עד גיל 17 ונבחר לנבחרת הטורניר. הוא כבש בשלבי רבע הגמר, חצי הגמר והגמר בבעיטות ההכרעה מ-11 מטר.
ב-31 באוגוסט 2021 חתם ביובנטוס והושאל מיד לסמפדוריה לשנה אחת. ב-12 בספטמבר נכלל בסגל הקבוצה וישב על הספסל במשחק נגד אינטר, אך לא שותף. באוקטובר 2021 – חודש וחצי בלבד לאחר הצטרפותו – אחתארין טרם הופיע במדי הקבוצה, ועלו דיווחים על "קשיי הסתגלות", על אף שהושם לו עוזר אישי באיטליה לסייע לו בענייניו, בנוסף למנהלו האישי. לכאורה, לקבוצתו נמאס מהתנהגותו ומחוסר המקצועיות שלו.[28] הוא התאמן בנפרד במשך זמן רב כדי להחזיר לעצמו את הכושר בג'נובה, אך ביקר בקביעות אצל מכרים במונקו ובמילאנו, ערים במרחק של כשעתיים וחצי נסיעה מג'נובה. ב-14 באוקטובר אחתארין חזר להולנד מ"סיבות אישיות" וסיים את תקופתו בסמפדוריה עם הופעה אחת בספסל ומבלי ששותף באף משחק.
ב-12 בינואר 2022 דווח כי אחתארין עבד על הכושר שלו עם חרלד וננבורג כדי לאפשר כניסה מחדש לכדורגל מקצועני. דיווחים ראשוניים העלו השערות על חזרה למועדון עיר הולדתו אוטרכט. ב-30 בינואר אושר כי הושאל לאייאקס לשנה עם אפשרות לרכישה בעבור 2 מיליון אירו. ב-11 במרץ, לאחר שטרם הופיע במדי הקבוצה, המאמן אריק טן האך הביע את אכזבתו מהשיפור הפיזי של אחתארין. ב-1 באפריל אחתארין הופיע לראשונה בקבוצת המילואים של אייאקס, המתחרה בליגת המשנה ההולנדית, בתיקו 0–0 נגד נאק ברדה, מה שהיה משחקו התחרותי הראשון מזה כשנה. שלושה ימים לאחר מכן, אחתארין פתח בהרכב קבוצת המילואים לראשונה והבקיע שער נגד טופ אוס בניצחון 4–1. ב-17 באפריל הופיע לראשונה במדי הקבוצה הראשונה במהלך גמר הגביע ההולנדי לעונת 2022, בהפסד נגד פ.ס.וו איינדהובן, קבוצתו הקודמת, לאחר שעלה כמחליף בדקה ה-86. ב-25 באפריל הבקיע שלושער תוך 10 דקות בניצחון 6–1 של קבוצת המילואים נגד פנלו.
סגנון משחק
קשר זריז ובעל כשרון, אחתארין הוא בעיקר פליימייקר אך יכול לשחק בקרוב עמדות ההתקפה. אינסטינקטיבי ומיומן במסירות, הוא הושווה לבן ארצו ממפיס דפאי.
תארים
פ.ס.וו. איינדהובן
פרטנר tv
היסטוריה
בדצמבר 2014 השיקה סלקום את שירות הטלוויזיה שלה, "סלקום tv". זאת, לאחר שנים של קיום דואופול מצד "הוט" ו-Yes בתחום הטלוויזיה הרב ערוצית במדינת ישראל. ביוני 2017 הכריזה פרטנר במסיבת עיתונאים כי היא משיקה את שירות הטלוויזיה שלה.
ב-29 במאי 2017 הודיעה נטפליקס על שיתוף פעולה נרחב וראשון מסוגו בישראל עם חברת פרטנר, במסגרתו ישולבו תוכני נטפליקס בשירות פרטנר tv.
ב-21 בדצמבר 2017 הכריזה פרטנר על הצטרפות ערוץ מצו, המשדר מוזיקה קלאסית וקונצרטים, לשירות. כמה ימים מאוחר יותר החל ערוץ A+ להיות משודר כחלק מהשירות.
ב-15 באפריל 2018 הודיעה פרטנר כי חתמה על הסכם עם חברת "אמזון" לפיו לקוחותיה יוכלו לצפות בשירות הווידאו של אמזון באמצעות ממירי פרטנר TV.
ב-20 בינואר 2019 הודיעה החברה כי תתחיל להציג פרסומות בתכני השירות שלה באמצעות מערכת Addressable tv המאפשרת להתאים את הפרסום בטלוויזיה לצופה.
בדצמבר 2021 פרטנר TV הודיעה שב-30 בדצמבר 2021 ערוץ הילדים, ערוץ לוגי וערוץ טדי יסיימו את השירות מול פרטנר, וירדו מערוצי החברה.
תכנים
תוכני השירות מורכבים מ-50 ערוצים מובילים המשודרים באופן חופשי לכל בעל ממיר דיגיטלי ייעודי, ומשירות VOD שמסופק כולו כחלק מהחבילה ומכיל סרטים, סדרות ותוכניות טלוויזיה ששודרו לאחרונה וניתנים לצפייה עד שבועיים אחורנית באמצעות שירות Catch up.
רשימת ערוצים בשירות
רשימת הערוצים הכלולים בשירות בחבילת הבסיס
ערוץ טדי
באוקטובר 2017, כמה חודשים לאחר השקת השירות, הכריזה פרטנר כי היא משיקה את ערוץ תוכן מקורי שלה בשם "טדי" מטעם טדי יזמות והפקות, שישודר באפיק 15, החל מ-15 בנובמבר 2017, מייד לאחר רצף הערוצים המסחריים.
הערוץ נוהל באמצעות הסכמי שותפות עם היוצרים השונים, ושודרו בו תכנים בשידור חוזר ("שמש", "הקומדי סטור" ו"השיר שלנו") לצד תוכן מקורי בכיכוב אושיות רשת שונות, בכיכוב מיכאל גבעתי, לירן דוד, איל שקרצי וספיר בן רובי, "סחילנד" בכיכוב ליאור דובדבני ואילן קובץ', "המופע של אלעד לוי" בכיכובם של אלעד לוי ואורי גבריאל ועוד רבים.
מנהל התוכן של הערוץ היה נדב פרישמן והמפיק הראשי אסף גורדון.
הערוץ סיים את שידוריו ב-30 בדצמבר 2021.
אינה זובובה
אינה זובובה (נולדה ב-1 באוקטובר 1976) היא דוגמנית ושחקנית רוסייה, זכתה בתואר "מיס רוסיה" 1994.
ביוגרפיה
זובובה נולדה בעיר חימקי, היא החלה ללמוד פסיכולוגיה ואנתרופולוגיה באוניברסיטת מוסקבה ובאותה עת גם דיגמנה.
ב-1994 נסעה לייצג את רוסיה בתחרות מיס תבל שם לא עלתה לגמר אך דורגה במקום ה-12 ובמקום השלישי בתחרות התלבושות הלאומיות, היא צעדה על המסלולים בשבועות האופנה של פריז, מילאנו וניו יורק ובתצוגות של ארמאני וכריסטיאן לקרואה, היא הופיעה בין היתר בפרסומים של הרמס ולנקום, במהלך הקריירה שלה היא הצטלמה לשערי מגזיני האופנה Elle והרפרס בזאר וב-2001 דורגה במקום ה-51 ברשימת הנשים הסקסיות בעולם של מגזין GQ.
ב-2004 היא זכתה בפרס "דוגמנית העל של השנה" בטקס פרסי האופנה של מגזין מארי קלייר.
ליגת ההיאבקות הישראלית (IWL)
ליגת ההיאבקות הישראלית (IWL) היא ליגת היאבקות מקצועית (בידורית) עצמאית הפועלת בישראל. הליגה הוקמה על ידי איתן לוי ולידור בושרי על מנת לקדם את סצנת ההיאבקות המקצועית בישראל. הליגה החלה לפעול ב-4 ביולי 2012, והיא ידועה בכך שהיא שמה דגש לא רק על איכות הקרבות אלא גם על רמת הפקה גבוהה, כפי שלא נראה בעבר בישראל. בין השנים 2014–2016 פעלה הליגה באולם "מבוזה" ברחובות. בספטמבר 2016 פעילותה של הליגה עברה מרחובות לפתח תקווה ביחד עם אולם מבוזה שהעתיק את מיקומו. החל מ-2014, מפעילה הליגה אקדמיה להכשרת מתאבקים ושופטי היאבקות, לשם בניית דור העתיד של ההיאבקות בארץ, בהדרכת לידור בושרי.
תחילת פעילות
ב-2012 הקימו לידור בושרי ואיתן לוי את ליגת ההיאבקות הישראלית. שלבי ההיערכות לפני פתיחת הליגה כללו הזמנת זירה מקצועית מחו"ל, עיצוב חגורת אליפות התואמת את רוח חזון הליגה, יצירת מגוון אימונים והתאמתם מחדש לתוכנית הלימודים של האקדמיה, בהדרכתו של לידור בושרי, לאחר שהפך למאמן הראשון בארץ להיאבקות מקצועית המוסמך מטעם מכון וינגייט.
IWL1 - היפה והחנון
מופע הפתיחה של ליגת ההיאבקות הישראלית נערך ב-8.5.13 באולפני מימד ברמת החייל בת"א. מופע הפתיחה שולב ביחד עם צילומי פרק מיוחד של תוכנית הריאליטי "היפה והחנון" שבו החנונים נאלצו להיכנס לזירה ביחד עם מתאבקי הליגה. המופע כלל שלושה קרבות בין מתאבקי הרוסטר וקרב מרובה משתתפים שבסיומו נערך קרב האליפות בין שני השורדים האחרונים והוכרז האלוף החדש של "ליגת ההיאבקות הישראלית".
הקרב הפותח של הערב היה קרב זוגות בין צמד הנמרים לבין קרונוס ו"דה סטייל". צמד הנמרים התזזיתיים הפגינו יכולות מרשימות מול קרונוס האימתני ודה סטייל השחצן, הקרב הסתיים לאחר שקרונוס פספס ופגע בדה סטייל עם תרגיל הסיום שלו, ה"ספיר" שאיפשר לנמר השחור להצמיד את דה סטייל ולנצח בקרב הראשון שנערך בליגת ההיאבקות הישראלית.
פרס אלימה ריטה לאמנות ההדפס
"פרס אלימה ריטה לאמנות ההדפס" הוא פרס המוענק לאמן ישראלי להשלמת פרויקט בתחום ההדפס.
תיאור
"פרס אלימה ריטה לאמנות ההדפס" הוא פרס המחולק אחת לשנתיים על ידי המשכן לאמנות ע"ש חיים אתר בעין חרוד. הפרס נוצר מכספי העיזבון של האמנית אלימה ריטה, והוא נקרא על שמה. כספי הפרס מועברים לאחת מסדנאות ההדפס בישראל ומשמשים את האמן או האמנית להשלמת פרויקט בתחום ההדפס.
ליגת ההיאבקות הישראלית (IWL)
IWL1 - היפה והחנון
הקרב השלישי של הערב היה קרב משולש בהשתתפות לוחם ה-MMA ריקסון רואס, שי בלנקו ושאנל. קרב קצבי ומלא אקשן ממש עד לרגע הסיום שבו שי בלנקו הצליח לנצל את הרגע והצמיד את רואס לספירת 3.
קרב הדחות מרובה משתתפים: הקרב האחרון של הערב, בו לקחו חלק 15 ממתאבקי הליגה. לבסוף נותרו הנמר השחור ובן "האייסמן" רוזין לביצוע קרב יחידים אשר נמשך דקות ארוכות ומותחות כשבסיומו הצליח האייסמן לבצע את "האייסברייקר", לנצח בקרב ובכך הפך לאלוף הראשון של "ליגת ההיאבקות הישראלית".
הפעילות ברחובות (2014–2016)
ביוני 2014 התחילה פעילות הליגה במשכנה הקבוע הראשון - אולם "מבוזה" ברחובות. עם תחילת הפעילות ערכה הליגה "יום פתוח" בו הציגה הליגה את האולם והזירה, והתחילה רשמית גם פעילות האקדמיה של הליגה.
IWL2
בקרב הפתיחה המרהיב של הערב התמודד "האמריקן אול-סטאר" קן קרביס נגד שי בלנקו שניסה שוב ושוב להשתיק את הקהל ללא הצלחה. אחרי קרב מהיר ומותח, ניצח קן קרביס על ידי פרוג ספלאש אימתני מהחבל העליון.
הנהלת הליגה החליטה להעניק שלוש תעודות הערכה לאנשים שפיתחו וקידמו את ענף ההיאבקות המקצועית בארץ. אלון לוין, יוסי השור ושרון הבריון פלטי. יוסי ושרון עלו לזירה, הודו על התשורה לקול תשואות הקהל ומיד החליטו לקיים ביניהם עוד קרב אחד! לאחר מאמץ מתיש וקשה, הייתה ידו של שרון פלטי על העליונה.
הקרב הבא הפגיש בין קרונוס הברברי לבין מקס האבוק העיקש שניסה בכל כוחו לנצח, אך לרוע מזלו לא עמד ב"ספיר" הקטלני והובס.
בהמשך הערב נפגשו הנמר הלבן ושאנל לקרב אווירי ומהפנט, שני המתמודדים הרשימו את הקהל בתרגילים אוויריים ואקרובטיים, בו לבסוף ניצח הנמר הלבן על ידי סוונטון מטורף מהחבל העליון.
מיד לאחר סיום הקרב, כאשר הנמר השחור מנסה לקום בשארית כוחותיו, נכנס "דה סטייל" לזירה והחל לתקוף אותו באכזריות רבה, כולל שימוש בקביים ככלי נשק. רק לאחר שהורה מנכ"ל, יו"ר והבעלים של ליגת ההיאבקות הישראלית, מר איתן לוי, לצוות האבטחה, להפסיק את התקיפה האכזרית ולסייע לנמר השחור בחזרה אל חדר ההלבשה לאחר שלא היה יכול לעשות זאת בכוחות עצמו.
IWL3
המופע השלישי של ליגת ההיאבקות הישראלית נפתח בסערה, "דה סטייל" שתקף את הנמר השחור במופע הקודם עלה לזירה והסביר מדוע בדיוק תקף את הנמר השחור וגרם לו להפסיד בקרב על תואר האליפות. את דבריו של דה סטייל קטע המנכ"ל היו"ר והבעלים של ליגת ההיאבקות הישראלית, איתן, כאשר עלה לזירה וחשף את תוצאות הסקר האינטראקטיבי בו הקהל בחר את המתאבק שיתמודד מול האייסמן על התואר. המתאבק שזכה בסקר, קן קרביס, עלה לזירה והודה לקהל על הבחירה בו.
המופע התחיל בסיבוב הראשון של טורניר "הטוען לכתר" טורניר בו המנצח יתמודד על התואר נגד האלוף במופע IWL4!
הקרב הראשון נערך בין הנמר לבן ובין שי "שקט" בלנקו (מלווה בעידן "אמייזינג" בולדר), הנמר הלבן הצליח לנצח את בלנקו לאחר שעידן בולדר הורחק מאולם על ידי השופט.
בקרב השני התמודד קרונוס הברברי מול שאנל. מול כוחו העצום של קרונוס, לשאנל החלקלק לא היה סיכוי רב ותוך דקות ספורות קרונוס הצליח לפגוע עם ה"ספיר" והוכרז כמנצח.
הקרב השלישי הפגיש בין המתאבק הוותיק של הליגה, עידן "אמייזינג" בולדר (מלווה בשי בלנקו) לבין המתאבק הצעיר של הליגה, הכוכב העולה מקס האבוק. הקרב היה שקול עד אשר שי בלנקו הצליח להסיח את דעתו של מקס האבוק וגרם לו להפסיד בקרב.
הקרב הרביעי אשר נקבע מראש בין דה סטייל לבין הנמר השחור יצא מכלל שליטה כאשר הנמר השחור זינק על דה סטייל לפני תחילת הקרב, לאחר דקות ארוכות של מאבק השופט הכריז על פסילה כפולה אך שני המתאבקים עדיין לא ויתרו, מה שגרם לאנשי הצוות להיכנס לזירה ולהפריד בין השניים. כתוצאה מהקרב הזה, קרונוס הברברי עבר ישירות אל גמר הטורניר.
הקרב החמישי של הערב והקרב היחיד בחצי הגמר של טורניר "הטוען לכתר" הפגיש בין המנצחים בסיבוב הקודם, הנמר הלבן ועידן "אמייזינג" בולדר ששוב הגיע מלווה בשי "שקט" בלנקו אשר ניסה להשתיק את הקהל. מיד אחריהם יצא מקס האבוק והתחיל להרעיש על מנת לנקום בבלנקו שגרם לו להפסיד בקרב נגד "אמייזינג" בולדר, המרוויח העיקרי מכך היה הנמר הלבן שניצל את הרגע והצמיד את עידן בולדר באופן מהיר ומפתיע. מיד לאחר הקרב תקפו שי בלנקו ועידן בולדר את הנמר הלבן והבטיחו לנקום גם במקס האבוק.
בקרב השישי, איתן, הבעלים של ליגת ההיאבקות הישראלית, הציג שני מתאבקים ישראלים חדשים אשר מתאמנים באקדמיית ההיאבקות. לשני המתאבקים הצעירים, גלעד וגיא נקבע קרב ראשון, אך מיד בתחילת הקרב, האורות כבו וסייקו די, המפלצת האימתנית, עשה את דרכו לזירה ופשוט דרס את שני המתאבקים הצעירים, סייקו גם לא חסך את נחת זרועו משופט הקרב, שלמה.
האירוע המרכזי הראשון של הערב הפגיש בין אלוף הליגה, בן "האייסמן" רוזין לבין זוכה הסקר וחביב הקהל, קן קרביס. הקרב, שהיה צמוד במיוחד, ללא ספק הוכיח שקן קרביס היה בחירה טובה של הקהל, אך רגע אחד של חוסר תשומת לב גרם למתאבק האמריקאי הצעיר להפסיד את הקרב ובכך שוב ביצע האייסמן עוד הגנה מוצלחת על התואר.
האירוע המרכזי השני של הערב היה גמר טורניר "הטוען לכתר", כאשר המנצח בקרב זה יתמודד נגד האלוף (האייסמן) ב-IWL4, המופע הרביעי של ליגת ההיאבקות הישראלית. ראשון יצא לזירה קרונוס הברברי במטרה אחת, להרוס את יריבו, הנמר הלבן, שיצא ועדיין ניכרו בו תוצאות התקיפה האכזרית שעבר רק מספר דקות קודם לכן על ידי שי "שקט" בלנקו ועידן "אמייזינג" בולדר. קרונוס הברברי הוכיח שאין לו רחמים ורק דבר אחד מעניין אותו וזה הניצחון, אך טעות של קרונוס גרמה לו לפציעה בכתפו, הנמר הלבן שזיהה את ההזדמנות, ניצל אותה, ולאחר קרב מפרך, שלישי במספר באותו הערב, הצליח הנמר הלבן להבטיח את מקומו במופע IWL4 בקרב על האליפות.
IWL4
ב-4.5.15 התקיים המופע הרביעי של ליגת ההיאבקות הישראלית באולם מבוזה לעיני קהל של כ-150 מעריצים נלהבים אשר אייש את המקום במלואו.
בתחילת המופע התווכחו ה"אמריקן אולסטאר" קן קרביס, הקנדי קראשרס ("קנדי" בולדר ושי "קראשר") ומקס האבוק למי שייכת הזכות להתמודד על האליפות. הוויכוח הפך לקטטה בזירה שהובילה את יו"ר הליגה, מר איתן לוי, להכריז על קרב זוגות הטוענים לכתר בין קרביס והאבוק לקנדי קראשרס כאשר המנצחים בקרב יתמודדו נגד האלוף במופע IWL5.
הקרב ללא הפסילות שנקבע בין הנמר השחור לדה סטייל לא התקיים לאחר שדה סטייל יצא לזירה עם אישור רפואי מפוקפק המאשר לו לא להתאבק במופע, במקום הביא דה סטייל את המתאבק "הסיני", שהפתיע את הקהל ביכולותיו האתלטיות אך לא הצליח לשרוד מעבר לדקה מול הנמר השחור. לאחר מכן, דה סטייל הוציא את יריבו האמיתי של הנמר השחור לערב והוא קרונוס הברברי. הנמר השחור היה קרוב לניצחון אך לבסוף נתקל בספיר אווירי אימתני לאחר שניסה לזנק על קרונוס מהחבלים. לאחר הקרב, דה סטייל תקף את הנמר השחור עם הקביים, איתם תקף אותו לראשונה ב-IWL2, הנמר הלבן נחלץ לעזרת השחור ובעזרת כיסא הבריח את קרונוס ודה סטייל.
גיא וגילעד, תלמידי אקדמיית הליגה, קראו תיגר על סייקו די לאחר אירועי המופע הקודם, בו האחרון תקף אותם באכזריות והרס להם את קרב הבכורה. סייקו די הגיח משום מקום ותקף בשנית את שני הצעירים. להפתעת הקהל נחלץ לעזרתם איש הצוות טל בר-און המתנשא לגובה 1.95 מטר שהצליח להבריח את סייקו די ואף איתגר אותו לקרב במופע IWL5.
בקרב שגנב את ההצגה הצליחו קן קרביס ומקס האבוק לגבור על הקנדי קראשרס והפכו יחד לטוענים לאליפות ה-IWL.
בקרב המרכזי של הערב, האלוף, האייסמן, הגן על תארו בהצלחה כנגד הטוען לאליפות, הנמר הלבן, לאחר קרב ארוך וקשה כאשר בסופו הגיע קרונוס הברברי ופגע בנמר הלבן עם הספיר האימתני ללא ידיעת השופט. האייסמן ניצל את ההזדמנות והצמיד את הנמר הלבן לאחר אייסברייקר. לאחר הקרב יצאו לזירה הטוענים החדשים לתואר, קן קרביס ומקס האבוק, ונעמדו מול האלוף כאשר האבוק פגע עם בעיטה בפניו של חברו, קרביס, ולאחר מכן חטף אייסברייקר מהאייסמן.
IWL5
המופע נפתח בקרב זוגות טעון בין צמד הנמרים לדה סטייל וקרונוס הברברי. הנמר השחור שחיפש לאורך הקרב את ההזדמנות לנקום בדה סטייל, הוצמד לאחר שדה סטייל הכה בו מכה מתחת לחגורה כשהשופט לא ראה והצמידו ל-3. לאחר הקרב תקף דה סטייל את הנמר השחור פעם נוספת עם הקביים המפורסמים שלו, מה שגרם לשופט, גיא, לשנות את תוצאת הקרב ולפיכך צמד הנמרים ניצחו בפסילה. דה סטייל הבטיח שבמופע הבא, IWL6, הוא והנמר השחור ייפגשו לקרב האחרון ביניהם שיחתום את יריבותם.
אוהדי ליגת ההיאבקות הישראלית זכו לראות מתאבק ישראלי נוסף שעשה את הופעת הבכורה שלו בליגה, אודי פיטנס, מאמן הכושר השרירי, שהתמודד מול ריקסון רואס, המתאבק המנוסה ששב ארצה לאחר סיבוב הופעות בצפון אמריקה. אודי פיטנס, שהתעניין יותר בהצגת גופו השרירי לקהל הרחב, למד בדרך הקשה שאת ריקסון המנוסה חייבים לקחת ברצינות או לשלם את מחיר ההפסד.
גיא וגילעד, תלמידי אקדמיית הליגה, יצאו לזירה וציינו כי הם חתמו שנה שלמה באקדמיית הליגה ושהערב סוף סוף יתמודדו בקרב. קנדי בולדר ושי קראשר, הקנדי קראשרס, יצאו לזירה, צחקו על תלמידי האקדמיה וניסו לסכסך ביניהם. במהלך הקרב הצליחו גיא וגילעד להפתיע את הקנדי קראשרס שלא העריכו נכון את התלמידים. גיא הצליח לבסוף לפגוע בשי קראשר בתרגיל הסיום שלו ה"נייס גיא" וכמעט הצליח לנצח את הקרב, אך קנדי בולדר הפיל את גילעד על גיא וגרם לשופט לשבור את הספירה. גיא, שלא הבין מה קרה, האשים בכך את גילעד. בעוד השניים לא שמים לב, הצליח שי קראשר לגלגל את גיא להצמדה ל-3. לאחר שהקנדי קראשרס חגגו את ניצחונם, גילעד ניסה לפייס את גיא, כשחשב שהצליח - גיא תקף אותו והפנה לו את גבו.
בקרב הענקים של הערב נפגשו סייקו די ובר-און, ראש הצוות לשעבר. בר-און היווה אתגר ראוי לסייקו די אך לבסוף נפל קרבן לצ'וק סלאם האימתני. מיד לאחר ניצחונו, סייקו די תקף את בר-און שעדיין לא התאושש, כשלעזרתו יצא ריקסון וביחד העיפו את סייקו מהזירה.
הקרב המרכזי של הערב, הקרב המשולש על חגורת האליפות של ליגת ההיאבקות הישראלית, הפגיש בין האייסמן, קן קרביס ומקס האבוק. שלושת המתמודדים הוכיחו לצופים שכל אחד מהם עשוי מחומר של אלופים, אך בסיום הקרב, היה זה שוב האייסמן, שלאורך כל הדרך אמר שיעשה הכל כדי להיות אלוף, שניצח בקרב כאשר הצמיד את קן קרביס.
IWL6
הערב נפתח, כאשר נפגשו הטוען לכתר, מקס האבוק, ואלוף הליגה, האייסמן, לחתימת חוזה בזירה שהסתיימה בצורה כואבת עבור הטוען לכתר כאשר האייסמן הטיח אותו כנגד השולחן וגרם לפציעתו.
בקרב הפותח, טל בר-און הענק שעושה את צעדיו הראשונים בזירה, הצליח לנצח את גורו הכושר-אודי פיטנס-ומראה שיפור משמעותי בזירה בעזרת הדרכתו הצמודה של המנטור - ריקסון.
מיד לאחר ניצחונו של טל והחגיגה בזירה עם המנטור שלו, נכנס לזירה ענק נוסף לקרב אחד על אחד עם ריקסון, אך בסיום הקרב, ריקסון המנוסה הבין שלעצור את סייקו די הענק המפלצתי, זו משימה לא פשוטה בכלל..
בקרב הזוגות פגשו הקנדי קראשרס את קן קרביס ושרון פלטי, הקרב היה בעל חשיבות עליונה לקן קרביס, שעוזב את ישראל וחוזר לארצות הברית, אך הניצחון היה הפעם מעבר להישג ידו של קרביס, שחטף השפלה נוספת משותפו לקרב, שרון פלטי, שתקף אותו באכזריות כנקמה על ההפסד הצורם.
מיד לאחר כניסתו של הוואי אלן, המאמן האגדי והמתאבק הישראלי הטוב בעולם להיכל התהילה של ליגת ההיאבקות הישראלית, הופיע שאנל, אשר טען כי הוא הכוכב האמיתי של ההיאבקות הישראלית, בקרב בין השניים שנקבע בזירה על ידי הבוס איתן לוי, למד שאנל בדרך הקשה מדוע הוואי אלן הוא המתאבק הישראלי הטוב בעולם.
בקרב המרכזי הראשון של הערב, קריירה נגד קריירה, התמודדו דה סטייל נגד הנמר השחור ללא פסילות ועל כל הקופה! הקרב שיצא מגבולות הזירה והגיע לכל פינה באולם מבוזה, שם סוף ליריבות של 5 שנים בין שני המתאבקים, כאשר הנמר השחור הצליח להצמיד את כתפיו של דה סטייל למזרן לספירת 3.
בקרב המרכזי השני של הערב, קרב האליפות שהפגיש בין האייסמן הבלתי מנוצח והזאב הבודד - מקס האבוק, האנדרדוג שעד לקרב זה לא הצליח להצמיד אף מתאבק למזרן. מקס האבוק עלה פצוע לקרב לאחר שהוטח על שולחן כשעה אחת קודם לכן. הקרב היה צמוד ומרתק. עם נחישות אין סופית ותחת כאבים אדירים, הצליח הזאב הבודד לעשות היסטוריה ולהצמיד את האייסמן בפעם הראשונה מזה שנתיים וחצי, ולהפוך לאלוף החדש של ליגת ההיאבקות הישראלית לקול שאגת הקהל שהחריש את האולם.
IWL7
המופע נפתח בהגרלה הגדולה של הקרב המרובע בה ארבעה מתוך 150 האנשים שהגיעו לקהל ומילאו את האולם עד אפס מקום, בחרו את ארבעת המתאבקים שיעלו לקרב הפתיחה. בזה אחר זה עלו הנמר הלבן, שרון פלטי, הנמר השחור ושאנל שהוכיחו שכל אחד מהם ראוי להתמודד על חגורת האליפות. בסיום הקרב, שרון פלטי, חבר היכל התהילה של ליגת ההיאבקות הישראלית, הצליח להכניע את הנמר השחור והבטיח את מקומו בקרב האליפות במופע הבא.
בקרב השני של הערב זכינו לראות בהופעת בכורה עולמית את גיבור העל הישראלי הראשון, "עמוד האש"! עמוד האש הגיע על מנת לשמור על הסדר ולטפל ברעים, כאשר הראשון היה אודי פיטנס שלאחר הקרב טען שכלל לא היה מוכן לקרב ובסך הכל עלה לזירה כדי להעביר לקהל שיעור כושר קצר.
בקרב השלישי גיא שקד והקנדי קראשרס הציבו אתגר לא פשוט לריקסון וטל בר-און כאשר שלושת המתאבקים השחצנים התמודדו מול הענק ומאמנו. למרות האתגר הקשה, הצליחו ריקסון ובר-און לגבור על השלושה וניצחו בקרב.
דה סטייל יצא אל הקהל, הודיע שהעובדה שפרש מקרבות ההיאבקות אינה מפריעה לו להעביר את הידע הרב שצבר בעשר שנות הקריירה שלו, לקחת מתאבקים ולהפוך אותם לאלופים. דה סטייל הכריז כי שערי "סוכנות מתאבקים סטייל"(ס.מ.ס) פתוחים. מיד לאחר מכן, הכריז דה סטייל על המתאבק הראשון תחת ניהולו - קרונוס. דה סטייל הציב אתגר פתוח לכל מתאבק שיעז להתמודד מול המפלצת האימתנית. את האתגר קיבל לא פחות מהסיני שהדהים את הקהל ביכולות האקרובטיות שלו, אך זריזותו של הסיני לא הספיקה והוא הובס על ידי קרונוס עם ספיר קטלני.
הערב הגיע לשיאו כאשר האלוף, מקס האבוק, פגש את האייסמן בקרב שולחן מותח ואינטנסיבי בו ניסה האייסמן להשיב אל חיקו את אליפות הליגה. אחרי קרב קשה ולאחר מספר ניסיונות של שני המתמודדים להטיח אחד את השני על השולחן, הצליח סופסוף האבוק להטיח את האייסמן כנגד השולחן אך לרוע מזלו, לא הצליח לשבור את השולחן. האבוק ניסה מספר פעמים אך השולחן העיקש נשאר בשלו בעוד שהאייסמן איבד את הכרתו. הקרב הופסק לאחר שהשופטים סימנו כי האייסמן אינו כשיר כדי להמשיך את הקרב.
IWL8
את הערב פתח אלוף ליגת ההיאבקות הישראלית, מקס האבוק. דאני-לי בירכה את האבוק על כך שהצליח לשמור על תארו במופע הקודם ושאלה את האלוף הצעיר על הסיום של המופע השביעי ומצבו של האייסמן. האבוק הודה לה וסיפר שהאייסמן לא יהיה הערב במופע מאחר שהוא עדיין מחלים מפציעותיו במופע הקודם ושלח איחולי החלמה. שרון "הבריון" פלטי, הטוען לכתר, קטע את דבריו של האלוף, נכנס אל הזירה ולעג לו. פלטי אמר שהאבוק לא ראוי להיות אלוף ושהוא חלש ופתטי.
בקרב הראשון של הערב הקנדי קראשרס יצאו אל הזירה כשמלווה אותם "המיני קנדי" להתמודד מול הענק טל בר-און וריקסון רואס בקרב זוגות. במאבק קלאסי בין הזוגות, הצליחו הקנדי קראשרס לגנוב את הניצחון כששי קראשר ומיני קנדי תפסו את רגליו של בר-און מאחורי גבו של השופט בזמן שקנדי בולדר מצמיד את כתפיו לשלוש.
לזירה נכנס תומר שלום, המתאבק הישראלי הקנדי אשר עשה את דרכו הארוכה מטורונטו היישר לליגת ההיאבקות הישראלית. תומר לקח את המיקרופון וסיפר שהתאבק בכל העולם אך למרות הכל יש מקום אחד שהוא ממש מתרגש להיות בו וזה - בכל מקום אחר חוץ ממבוזה. תומר המשיך להקניט את הקהל ואמר שהוא לא מתכוון להתאבק מול הקהל של מבוזה. גיבור העל, עמוד האש, לא היה יכול להביט מהצד על העוול שנגרם לקהל ויצא אל הזירה והפתיע אותו. בקרב שרבים החשיבו לקרב הערב הצליח עמוד האש להביס את תומר שלום שברח לאחר הפסדו בחזרה אל מאחורי הקלעים.
"גורו הכושר" אודי פיטנס יצא אל הזירה וטען שבזמן שהתאמן כל החג בחדר הכושר, כל הקהל היה עסוק בלאכול לביבות וסופגניות מטוגנות. פיטנס הציע אימון כושר אישי חינם לבר המזל שייבחר. פיטנס העלה נער אל הזירה ולאחר שהציק לו, ביקש ממנו לבצע 10 שכיבות שמיכה. לקראת סופן, הפריע פיטנס לנער וצעק עליו שהוא לא בכושר וזרק אותו מהזירה. אודי פיטנס לא וויתר ושאל אם יש מישהו שחושב שהוא מספיק בכושר בשביל להתאמן איתו. אז יצא הסיני המסתורי, שעמד בכל מה שפיטנס נתן ואף התעלה עליו. פיטנס התעצבן ולא נשאר חייב, תקף את הסיני והותיר אותו על המזרן לאחר ששתל אותו עם DDT.
הקרב המרכזי של הערב על אליפות ליגת ההיאבקות הישראלית הפגיש בין האלוף הצעיר, "הזאב הבודד" מקס האבוק לבין המתאבק הוותיק שרון "הבריון" פלטי. הקרב החל בהחלפת מהלומות והתלהט עוד יותר בהמשך. הקרב הגיע לשיאו כאשר לפתע הגיח האייסמן מן הקהל כשהוא מצויד בכיסא והמון זעם בעיניים. האייסמן החל להתפרע ותקף בעזרת הכיסא את הטוען לכתר ואת האלוף. שופט הקרב, גיא, הזדרז לסיים את הקרב ללא הכרעה וכשניסה לעצור את האייסמן הותקף גם הוא. מיד לאחר מכן הותקף גם השופט הדר והחובש שניסה לבדוק את מצבם של המותקפים. אייסמן המשיך לתקוף באכזריות את האלוף ומיד לאחר מכן, לקח את חגורת האליפות והצהיר על כוונותיו - הוא רוצה אותה בחזרה.
IWL9
עוד לפני שניתן היה להתחיל במופע, הנמר הלבן החליט להפריע ולדרוש קרב על האליפות במופע העשירי של הליגה. עוד לפני שזכה לקבל תשובה ממנכ"ל הליגה, הנמר השחור יצא וטען שגם לו מגיע קרב על האליפות. המנכ"ל החליט לתת להם הזדמנות להרוויח את הקרב – וקבע קרב "הטוען לכתר" בין צמד הנמרים להמשך הערב!
המופע התשיעי התחיל רשמית במה שאמור היה להיות קרב זוגות חוזר מהמופע הקודם, בין ריקסון רואס וטל בר-און ובין הקנדי קראשרז. הקראשרז יצאו אל הזירה וטענו כי שי קראשר אכל אוזני המן מקולקלות (שאת חלקן הם חילקו לקהל), ולכן אינו כשיר להתאבק. מנכ"ל הליגה קבע שעקב כך, קנדי בולדר ייאבק מול ריקסון רואס בקרב הפותח. לאחר התערבות של שי קראשר בקרב, כאשר ביצע RKO על ריקסון מאחורי גבו של השופט, ניצח קנדי בולדר. מנכ"ל הליגה, שהבין ששי קראשר היה בעצם כשיר, קבע מיידית ששי קראשר יתמודד מול טל בר-און, שניצח אותו במהרה.
הקרב השלישי של הערב היה קרב זוגות, כשמצד אחד ניצבו קרונוס הברברי והרכש החדש של סוכנות המתאבקים סטייל – אודי פיטנס, לבין דה-שאנל ועמוד האש מן הצד השני. לאחר קרב מותח במיוחד וצמוד במיוחד, הכה אודי פיטנס את דה-שאנל עם קפיץ מאחורי גבו של השופט, והצליח לנצח בקרב. לאחר שניסה עמוד האש לעזור לדה-שאנל, הותקף עמוד האש לפתע על ידי סייקו די הענק.
הקרב הרביעי של הערב היה קרב "הטוען לכתר", בין הנמר הלבן לנמר השחור. לאחר קרב מותח במיוחד, הצליח הנמר השחור לגבור על הלבן לאחר פאואר-בומב אימתני, והוא שיתמודד מול אלוף הליגה במופע העשירי!
רגע לפני תחילת הקרב המרכזי, החל הקהל לשיר "יום הולדת שמח" למנחת מופעי הליגה, דאני לי זיסר, שחגגה את יום הולדתה. שופטי הליגה, הדר הורביץ וגיא לנץ, הגיעו לזירה עם מתנה מהליגה בשביל דאני לי. לחגיגות הפריע גיא שקד השחצן, שלקח את המתנה והעיף אותה מחוץ לזירה. לפתע הופיע הסיני, שהצליח, לאחר בעיטת פלה מרשימה, להעיף את גיא שקד מהזירה.
הקרב המרכזי של הערב, קרב האליפות, היה קרב משולש ללא חוקים בין האלוף המכהן – "הזאב הבודד" מקס האבוק, לבין האייסמן ושרון פלטי. לקראת סיום הקרב, הוציא האייסמן מתחת לזירה את השולחן שלא נשבר במופע השביעי, והניח אותו בפינה במטרה להטיח כנגדו את מקס האבוק. לאחר שדחף את השופט הדר הורביץ, ניסה האייסמן להעיף את האבוק על השולחן. האבוק הצליח להפוך את התרגיל, וביצע ספיר שהעביר את האייסמן דרך השולחן, לתשואות הקהל! מיד לאחר מכן ניסה שרון פלטי לחבוט באלוף עם כיסא, אך האבוק הצליח להתחמק ובסופו של דבר הצמיד את פלטי ל-3 ושמר על התואר.
IWL10
לפני שהחל המופע, יצא הנמר השחור אל הזירה על מנת להביע את הערכתו אל מקס האבוק, וללחוץ את ידו. לאחר מכן הזמין הנמר השחור את הנמר הלבן על מנת לפתור את המחלוקת שהתחילה לאחר שהתמודדו אחד נגד השני במופע התשיעי.
חגיגות המופע העשירי החלו רשמית עם דה שאנל בזירה כשהוא מוקף במתנות וקונפטי מכל עבר. דה שאנל הזמין את חברו הטוב ואורחו המיוחד – חנניה טל. חברי "סוכנות מתאבקים סטייל" יצאו אל הזירה על מנת להפריע לחגיגות, אך הוברחו מהזירה על ידי דה שאנל וחנניה. מנהל הסוכנות, דה סטייל, הציע אתגר לדה שאנל - קרב "יום הולדת" – ללא פסילות, נגד חבר הס.מ.ס – אודי פיטנס, ושלח את קרונוס הברברי להביא שופט. קרונוס, שפשוט הרים את השופט גיא וסחב אותו לזירה, הועף מיידית מאזור הזירה על ידי השופט, ולאחר קרב משעשע שראה שימוש במתנות יום הולדת, בלונים, שלט רחוק להילוך איטי ועוד – הצליח דה שאנל להצמיד את אודי פיטנס למזרן ולרשום לזכותו ניצחון ראשון בליגת ההיאבקות הישראלית.
קרב הטיטאנים של הערב בין גיבור העל עמוד האש, לבין המפלצת האימתנית סייקו די. הקרב הרעיד את אולם מבוזה לכל אורכו, כאשר עמוד האש התמודד בגבורה ונראה שסוף סוף סייקו די מצא יריב ראוי ושקול לכוחו הרב, אך בסיום הקרב הצליח סייקו די לנצח את עמוד האש ולהמשיך להטיל אימה על מתאבקי הליגה.
הקרב השלישי של הערב היה בין חבר היכל התהילה של ליגת ההיאבקות הישראלית – שרון פלטי, לבין "הנמר הלבן". לאחר שהשופט לא היה מוכן לספור הצמדה שביצע הנמר הלבן מאחר שהוא נגע בחבל, התעצבן הנמר הלבן ודחף את השופט. בתגובה, השופט פסל את הנמר הלבן שעזב את הזירה בכעס, והעניק את הניצחון לשרון פלטי.